* **Βιέννη – Βουδαπέστη - Σάλτσμπουργκ 7 μέρες 17-23/12. Αεροπορικώς**

**1η Μέρα | Θεσσαλονίκη – Μπρατισλάβα – Βιέννη.**

Συγκέντρωση στο αεροδρόμιο και απευθείας πτήση για Μπρατισλάβα. Άφιξη και άμεση αναχώρηση για την Αυτοκρατορική Βιέννη. Τακτοποίηση στο ξενοδοχείο μας. Το βράδυ επίσκεψη στο ιστορικό κέντρο της πόλης πάντα με την συνοδεία του αρχηγού μας.

**2η Μέρα | Βιέννη – Πανοραμική & Περιπατητική ξενάγηση πόλης.**

Πρωινό και στη συνέχεια θα ακολουθήσει η πανοραμική περιήγηση της πόλης. Θα περιηγηθούμε στην περίφημη λεωφόρο του Pινγκ, όπου θα θαυμάσουμε τα πιο σημαντικά αξιοθέατα της Βιέννης, όπως το Δημοτικό Πάρκο, την Κρατική Όπερα, το Τετράγωνο των Μουσείων, την πύλη του Φραγκίσκου Ιωσήφ, το νεοκλασικό Κοινοβούλιο, το Δημαρχείο γοτθικού ρυθμού, το παλιό Ανακτορικό Θέατρο, το Πανεπιστήμιο, την Εκκλησία του Tάμματος, τη Φωτίφ Kίρχε και την εκπληκτική εκκλησία του Αγίου Καρόλου. Ελεύθερος χρόνος. Συνεχίζουμε με την περιπατητική μας ξενάγηση. Πρώτος μας σταθμός είναι ο Καθεδρικός Ναός του Αγίου Στεφάνου, ένα από τα διασημότερα αξιοθέατα της Βιέννης και ένα από τα σημαντικότερα αριστουργήματα του ευρωπαϊκού γοτθικού ρυθμού. Η κατασκευή της πρώτης εκκλησίας χρονολογείται από το 1147. Για πολύ καιρό το Stefandom ήταν το ψηλότερο κτίριο στην Ευρώπη - 137 μέτρα. Στη συνέχεια θα επισκεφτούμε τη Στήλη της Πανούκλας που είναι ένα μνημειώδες μπαρόκ γλυπτό που χτίστηκε στα τέλη του 17ου αιώνα από μάρμαρο. Είναι ενδιαφέρον ότι η στήλη είναι αφιερωμένη στην Αγία Τριάδα και όχι στην Παναγία. Θα συνεχίσουμε στο πεζόδρομο με τα εντυπωσιακά καφέ και επώνυμα καταστήματα μόδας για να καταλήξουμε στο ανάκτορο Hofburg που αποτελεί ένα από τα σύμβολα του αυτοκρατορικού παρελθόντος της Βιέννης. Ένα τεράστιο πολυτελές παλάτι, που ήταν η χειμερινή κατοικία των Αψβούργων. Στο Μεσαίωνα υπήρχε κάστρο, από το οποίο σώζεται ένα μικρό παρεκκλήσι. Το Hofburg επεκτάθηκε σε μια υπέροχη κατοικία όταν η Βιέννη έγινε η πρωτεύουσα της Αυστροουγγαρίας. Επί του παρόντος, μπορείτε να βρείτε σχεδόν οποιοδήποτε αρχιτεκτονικό στυλ εδώ - από γοτθικό έως Αρ Νουβό. Στις αίθουσές του υπάρχει μια εθνική βιβλιοθήκη, ένα θησαυροφυλάκιο, ένα μουσείο μουσικών οργάνων, όπλων και εθνογραφίας και η περίφημη «ισπανική σχολή ιππασίας». Στη συνέχεια Θα επισκεφτούμε το ρολόι άγκυρας (άγκυρα) που βρίσκεται στην παλαιότερη πλατεία της Βιέννης τη "Hoher Markt" και αντιπροσωπεύει το στυλ Art Nouveau. Ανάμεσά τους ο μεσαιωνικός στιχουργός Walther von der Vogelweid, η αυτοκράτειρα Μαρία Θηρεσία και ο πρίγκιπας Ευγένιος της Σαβοΐας. Κάθε μέρα ακριβώς το μεσημέρι το ρολόι «χτυπά» με μια μικρή παράσταση, συνοδεία μουσικών διαφορετικών εποχών. Εντυπωσιακή επίσης είναι και η τεράστια πλατεία του παλατιού - Heldenplatz (Πλατεία Ηρώων). Τα έφιππα αγάλματα του Αρχιδούκα Καρόλου, που κέρδισε τη μάχη του Άσπερν ενάντια στα στρατεύματα του Ναπολέοντα (1809) και του πρίγκιπα Ευγένιου της Σαβοΐας, που νίκησε τους Τούρκους, μαρτυρούν το ένδοξο παρελθόν της Αυστρίας. Η Πλατεία Ηρώων δεν είναι απλώς μια τεράστια πλατεία στο κέντρο της αυστριακής πρωτεύουσας, είναι ένα από τα σύμβολα μιας ένδοξης ιστορίας. Στη συνέχεια θα περάσουμε από την Εβραϊκή συνοικία με κυριότερα αξιοθέατα, το Εβραϊκό Μουσείο, τον ναό της Πόλης, το Μουσείο της Οικίας Misrachi, τη Σκάλα Theodor Herzl και την Εκκλησία Karmeliter. Τέλος Θα επισκεφτούμε τη παλιά ελληνική συνοικία στο κέντρο της πόλης με τον ναό του Αγίου Γεωργίου, της Αγίας Τριάδας και τα όμορφα εστιατόρια της περιοχής για καλό φαγητό, εκεί όπου σύχναζαν οι Έλληνες έμποροι τον 19ο αιώνα. Στον ελεύθερο χρόνο που ακολουθεί σας προτείνουμε να επισκεφτείτε κάποιο από τα ιστορικά καφέ όπως το Central ή να απολαύσετε μια βόλτα με εντυπωσιακές άμαξες με άλογα που σας περιμένουν δίπλα στον Καθεδρικό ναό του Αγίου Στεφάνου. Το βράδυ σας προτείνουμε να παρακολουθήσετε κονσέρτο κλασικής μουσικής.

**3η Μέρα | Βιέννη – Εκδρομή στο Σάλτσμπουργκ.**

Πρωινό και σας προτείνουμε εκδρομή στο Σάλτσμπουργκ. Αναχώρηση για το μοναδικό «κάστρο αλατιού», το Σάλτσμπουργκ, γενέτειρα του Μότσαρτ και πόλη μνημείο μιας άλλης ρομαντικής εποχής. Εδώ μπορείτε να περπατήσετε στους ατέλειωτους πεζόδρομους της παλιάς πόλης. Θα επισκεφτούμε, ακόμη, τους κήπους του ανακτόρου Mιραμπέλ δίπλα στον ποταμό Salzach. Διασχίζοντας τα ατμοσφαιρικά σοκάκια της πόλης, θα δούμε το σπίτι του Μότσαρτ, το Δημαρχείο, τον Καθεδρικό Ναό της πόλης και το Αβαείο του Aγ. Πέτρου. Χρόνος ελεύθερος για καφέ και γεύμα στη παλιά πόλη. Όσοι επιθυμούν μπορούν να ανέβουν στο Κάστρο της παλαιάς πόλης και να απολαύσουν την μοναδική θέα της πόλης. Το απόγευμα αναχώρηση για την επιστροφή μας στη Βιέννη. Άφιξη το βράδυ στο ξενοδοχείο μας.

**4η Μέρα | Βιέννη – Μέλκ – Κρέμς – Βαχάου.**

Πρωινό και στη συνέχεια αναχωρούμε για μια μοναδική εκδρομή στο Μελκ, την κοιλάδα του Βαχάου και την πόλη Κρεμς. Θα έχουμε την ευκαιρία να γνωρίσουμε την πιο όμορφη περιοχή του κρατιδίου της Κάτω Αυστρίας. Άφιξη και ξεκινάμε την περιήγηση μας με το περίφημο μοναστηριακό συγκρότημα του Μελκ, με τη χιλιόχρονη ιστορία, την ανεκτίμητη βιβλιοθήκη των Βενεδικτίνων μοναχών με τα σπάνια βιβλία και χειρόγραφα καθώς και μια από τις πιο εντυπωσιακές μπαρόκ εκκλησίες της Κεντρικής Ευρώπης. Στη συνέχεια, ακολουθώντας τη ροή του Δούναβη θα διασχίσουμε την ειδυλλιακή κοιλάδα του Βαχάου. Περνώντας από γραφικά χωριά και καλοδιατηρημένους μεσαιωνικούς οικισμούς, από αμπελώνες και κάστρα θα καταλήξουμε στην πόλη Κρεμς, την αρχαιότερη πόλη της Κάτω Αυστρίας. Περίπατος στο κέντρο και τα μεσαιωνικά σοκάκια της πόλης. Στη συνέχεια θα επισκεφτούμε το χωριό Γκρίντσιχ για παραδοσιακή διασκέδαση με φαγητό και κρασιά. Αργά το απόγευμα θα επιστρέψουμε στην Βιέννη.

**5η Μέρα | Βιέννη – Δάση Μάγιερλινγκ – Παραδουνάβια χωριά – Βουδαπέστη.**

Πρωινό και στη συνέχεια θα αναχωρήσουμε για το περίφημο Βιεννέζικο δάσος. Άφιξη στα δάση Μάγιερλινγκ που θα δούμε το άλλοτε κυνηγετικό περίπτερο των Αμψβούργων, γνωστό από την θλιβερή ιστορία της αυτοκτονίας του πρίγκηπα Ροδόλφου, τελευταίου διαδόχου του θρόνου και της Μαρίας Βετσέρα. Ελεύθερος χρόνος και αναχωρούμε για την Βουδαπέστη. Στη διαδρομή θα επισκεφτούμε τα φημισμένα παραδουνάβια χωριά. Πρώτη μας στάση το χωριό Esztergom, όπου θα δούμε τα πολυάριθμα αξιοθέατα, ανάμεσα στα οποία είναι: η Βασιλική, το Κάστρο και ο Καθεδρικός Ναός του Ezstergom. Με την υπέροχη θέα του Δούναβη από τον Καθεδρικό ναό, ιδανική για φωτογραφίες. Συνεχίζουμε Το Szentendre (Άγιος Ανδρέας), ένα παραδοσιακό χωριό της Ουγγαρίας. Θα επισκεφτούμε το μουσείο κεραμικής τέχνης της γλύπτριας Μαργκίτ Κόβατς και την ορθόδοξη εκκλησία του 1752. Περιπλανηθείτε στο χωριό των Καλλιτεχνών και των Καλών Τεχνών, όπως χαρακτηριστικά αποκαλείται ο Άγιος Ανδρέας, όπου μπορείτε να αγοράσετε κρύσταλλα, πορσελάνες και πολλά αναμνηστικά δώρα. Τέλος θα επισκεφτούμε και το Visegrad, το επόμενο χωριό πάνω στο Δούναβη. Θα θαυμάσουμε τα δύο τεράστια κάστρα, χτισμένα από τον Βασιλιά Μπέλα Δ’ για την προστασία της περιοχής από τους Μογγόλους. Άφιξη στην Βουδαπέστη. Τακτοποίηση στο ξενοδοχείο μας. Το βράδυ σας προτείνουμε μια κρουαζιέρα στον ποταμό Δούναβη για να θαυμάσετε εν πλω τα κτίρια της πόλης με την μακροχρόνια ιστορία και την πλούσια πολιτιστική κληρονομιά.

**6η Μέρα | Βουδαπέστη – Ξενάγηση πόλης.**

Πρωινό και στη συνέχεια θα ξεκινήσουμε την ξενάγηση μας με τα ωραιότερα κτίρια της Βουδαπέστης που είναι χτισμένα πάνω στις όχθες του Δούναβη, μεταξύ των οποίων το Βασιλικό Ανάκτορο, εκκλησίες, ιστορικά ανάκτορα και το Κοινοβούλιο της Ουγγαρίας. Συνεχίζουμε με την συνοικία του Πύργου και την Παλιά Πόλη που έχουν πεζοδρομηθεί και επανάκτησαν την αρχική τους γοητεία. Στην περιοχή λόφος του Πύργου, μπορεί κανείς να επισκεφτεί εκτός από το Ανάκτορο των Αψβούργων, το Μουσείο Ιστορίας της Βουδαπέστης, την κρήνη του Ματθία, το Θέατρο του Πύργου, το Ανάκτορο Σάντορ αλλά και την Εθνική Πινακοθήκη Ουγγαρίας, όπου είναι συγκεντρωμένα τα πολυτιμότερα έργα ουγγρικής τέχνης. Περπατώντας στην παλιά πόλη της Βούδας, σταθείτε στην οδό των Λόρδων, όπου παλιότερα έμεναν αριστοκράτες και έμποροι. Αξίζει να δείτε την εκκλησία του Αγίου Ματθία, τον ‘’Προμαχώνα των Ψαράδων’’ με τους κωνικούς πύργους και την υπέροχη θέα. Ελεύθερος χρόνος για φαγητό και ψώνια.

**7η Μέρα | Βουδαπέστη - Πτήση επιστροφής.**

Πρωινό και στη συνέχεια αναχωρούμε για το αεροδρόμιο για την πτήση της επιστροφής μας.

|  |  |  |  |  |  |  |
| --- | --- | --- | --- | --- | --- | --- |
| **Βιέννη – Βουδαπέστη - Σάλτσμπουργκ 7 μέρες** | | | | **Αναχώρηση: 17/12 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Βουδαπέστη: Expo Congress | 4\* | Πρωινό | Early booking: 329€ (για τις πρώτες 20 θέσεις) Κανονική τιμή: 349€ | 259€ | 185€ | Πτήση με Ryanair: Θεσσαλονίκη - Μπρατισλάβα: 16:45- 17:35 Πτήση με Aegean Airlines: Βουδαπέστη - Θεσσαλονίκη: 10:30-13:15 |
|
|
| Βιέννη: Ananas | 4\* |
|
| **Στη τιμή περιλαμβάνονται:** Τα αεροπορικά εισιτήρια με Ryanair & Aegean Airlines. Μια αποσκευή 10Kg. με ροδάκια (55x40x20 εκ.) και μια μικρή προσωπική χειραποσκευή 5Kg. (40x20x25 εκ.). Έξι (6) διανυκτερεύσεις στα ξενοδοχεία που αναγράφονται στον τιμοκατάλογο μας. Πρωινό καθημερινά. Μετακινήσεις - Ξεναγήσεις-Περιηγήσεις σύμφωνα με το πρόγραμμα. Έμπειρος συνοδός- αρχηγός σε όλη τη διάρκεια της εκδρομής. Ασφάλεια Αστικής Ευθύνης. **Δεν περιλαμβάνονται:** Φόροι αεροδρομίων, επίναυλοι καυσίμων και ΦΠΑ: 145€. Δημοτικοί φόροι & Check points: 25€. Προαιρετική κρουαζιέρα στον Δούναβη. Προαιρετική παρακολούθηση κοντσέρτο κλασικής μουσικής. Προαιρετική εκδρομή στο Σάλτσμπουργκ: Ενήλικας: 70€ & το παιδί 2-12 ετών: 50€. Ότι αναφέρεται ως προαιρετικό ή προτεινόμενο στο αναλυτικό πρόγραμμα. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. | | | | | | |
|